《和桃巷吏部用鄙韵三首 其三》
宋代·林希逸

老学黔娄已逼真，他年谁解传寒贫。曾供天老书题目，空守将军醉告身。

山似友于青眼在，世多交绝白头新。痴儿浪下庞公拜，许作樽前问字人。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。